PROJEKTI FINANCIRANI OD MINISTARSTVA ZNANOSTI I OBRAZOVANJA

Ove godine naša se škola prvi put javila na natječaje za financiranje projekata Ministarstva znanosti i obrazovanja te su nam odobrena dva projekta u okviru preventivnih programa i programa rada s darovitim učenicima.

Projekt Nastavnici za učenike, učenici za učenike projekt je koji se bavi mentalnim zdravljem u školskom okruženju u okviru kojeg će se realizirati aktivnosti namijenjene učenicima i nastavnicima. Partneri na projektu su Institut za društvena istraživanja I. Pilar, Odgojno savjetovalištem ERF-a.

Projekt Svakom zanimanju njegova sloboda projekt je kojem je cilj daljnje razvijanje učenika u odabranom strukovnom zanimanju kroz samostalni i timski rad. Učenici će kroz određeno povijesno razdoblje raditi na interijeru i eksterijeru kuće za lutke te tako predstaviti svoje zanimanje.